*Kokneses novada Kokneses pagastā*

2011. gada 30. novembrī

**SAISTOŠIE NOTEIKUMI Nr.12**

APSTIPRINĀTI

ar Kokneses novada domes

2011.gada 30. novembra lēmumu Nr.6.4.(protokols Nr.14)

Grozījumi

ar Kokneses novada domes

29.02.2012. saistošajiem noteikumiem Nr.4

(lēmums Nr.5.14.protokols Nr.2)

Grozījumi

ar Kokneses novada domes

30.10.2013. saistošajiem noteikumiem Nr.24

(lēmums Nr.7.5.8.protokols Nr.14)

**„PAR ATVIEGLOJUMU PIEŠĶIRŠANU NEKUSTAMĀ ĪPAŠUMA NODOKĻA MAKSĀTĀJU KATEGORIJĀM KOKNESES NOVADĀ ”**

*Izdoti saskaņā ar likuma „Par pašvaldībām”,*

*21. panta pirmās daļas 15. punktu un*

*likuma „Par nekustama īpašuma nodokli”*

*5. panta trešo daļu*

*(Ar grozījumiem , kas izdarīti ar 29.02.2012. saistošajiem noteikumiem Nr.4)*

**I. VISPĀRĪGIE JAUTĀJUMI**

1.1. Saistošie noteikumi (turpmāk – Noteikumi) nosaka kārtību, kādā piešķir nekustamā īpašuma nodokļa atvieglojumus atsevišķām nodokļa maksātāju kategorijām Kokneses novada administratīvajā teritorijā, kas aprēķināts saskaņā ar likumu „Par nekustamā īpašuma nodokli”.

1.2. Nodokļa maksātajiem, kuriem ir nekustamā īpašuma nodokļa vai nomas maksas parādi Kokneses novada domei, nodokļa atlaide netiek piešķirta. Saskaņā ar likuma „Par nekustamā īpašuma nodokli” 5.panta pirmās prim daļas noteiktajā, šis nosacījums neattiecas uz personām, kam piešķirts trūcīgas vai maznodrošinātas personas vai ģimenes statuss.

1.3. Nekustamā īpašuma nodokļa atvieglojumus piešķir personām, kurām lauksaimniecībā izmantojamā zeme iepriekšējā gadā ir bijusi apstrādāta.

1.4. Nekustamā īpašuma nodokļa atvieglojumus piešķir personām, kuras deklarētas Kokneses novada administratīvajā teritorijā un kurām aprēķinātais nekustamā īpašuma nodokļa apmērs taksācijas gadā pārsniedz 7,00 euro un īpašums netiek izmantots saimnieciskās darbības veikšanai.

*(Ar grozījumiem , kas izdarīti ar 29.02.2012. saistošajiem noteikumiem Nr.4)*

*(Ar grozījumiem , kas izdarīti ar 30.10.2013. saistošajiem noteikumiem Nr.14)*

**II. NEKUSTAMĀ ĪPAŠUMA NODOKĻA MAKSĀTĀJU KATEGORIJAS UN**

**ATVIEGLOJUMU APMĒRS**

2.1.Atvieglojumi no taksācijas gadam aprēķinātās nodokļa summas piešķirami sekojošām nodokļa maksātāju kategorijām šādos apmēros:

|  |  |  |
| --- | --- | --- |
| ***Apakš***  ***punkta***  ***Nr.*** | ***Nodok****ļ****a maks****ā****t****ā****ja kategorijas*** | ***N****Ī* ***nodok****ļ****a***  ***atvieglojums***  ***%*** |
| 2.1.1 | Vientuļiem pensionāriem, kuriem nav Civillikuma noteikto  pirmās šķiras likumisko mantinieku un nav noslēgts uztura līgums ar citu personu | 50% |
| 2.1.2. | Pirmās grupas invalīdiem | 90% |
| 2.1.3. | Otrās grupas invalīdiem | 70% |
| 2.1.4. | Personām, kuru ģimenēs ir trīs, četri un pieci nepilngadīgi bērni, tai skaitā aizbildņiem | 50% |
| 2.1.5. | Personām, kuru ģimenēs ir seši un vairāk nepilngadīgi bērni, tai skaitā aizbildņiem | 90% |
| 2.1.6. | Černobiļas AES avārijas seku likvidatoriem un to ģimenes locekļiem | 50% |
| 2.1.7. | Personām, kurām pašvaldība piešķīrusi maznodrošinātās  personas ( ģimenes) statusu | 70% |

**III. DOKUMENTI, KĀDI NEKUSTAMĀ ĪPAŠUMA NODOKĻA MAKSĀTĀJAM JĀIESNIEDZ KOPĀ AR IESNIEGUMU**

3.1. Nekustamā īpašuma nodokļa atvieglojumu piešķir uz nodokļa maksātāja motivēta iesnieguma pamata par visu taksācijas gadu, izņemot gadījumus, kad personas statuss, kurš dod tiesības saņemt atvieglojumu, ir piešķirts uz laiku. Šajā gadījumā atvieglojumu piešķir par periodu, kurā persona atbilst šim statusam. Atvieglojumi tiek piemēroti, sākot ar nākamo kalendāro mēnesi, kad persona tiek atzīta par trūcīgu vai maznodrošinātu personu, un tiesības uz atvieglojuma saņemšanu izbeidzas ar nākamo kalendāro mēnesi, kad persona zaudē trūcīgās vai maznodrošinātās personas statusu. Persona iesniegumā domei pamato atvieglojuma piemērošanu un norāda īpašumu, par kuru tas tiek pieprasīts, kā arī apliecina, ka tas netiek izmantots saimnieciskajā darbībā ( negūst ienākumus no šī īpašuma). Iesnieguma paraugs pielikumā.

3.2. Lai saņemtu atvieglojumus saskaņā ar noteikumu 2.1.1.apakšpunktu iesniegums nav jāiesniedz, bet ir jābūt Kokneses novada domes Sociālā dienesta vientuļo pensionāru reģistra sarakstā.

3.3. Lai saņemtu atvieglojumus saskaņā ar noteikumu 2.1.2.apakšpunktu, iesniegumam pievieno invalīda apliecības kopiju.

3.4. Lai saņemtu atvieglojumus saskaņā ar noteikumu 2.1.3.apakšpunktu, iesniegumam pievieno invalīda apliecības kopiju.

3.5. Lai saņemtu atvieglojumus saskaņā ar noteikumu 2.1.4.apakšpunktu iesniegumam pievieno bērnu dzimšanas apliecības kopijas, bet aizbildņiem bāriņtiesas lēmuma kopiju, kas pamato aizbildņa statusu. Par pilngadīgiem bērniem, kas mācās, jāiesniedz izziņa no mācību iestādes.

3.6. Lai saņemtu atvieglojumus saskaņā ar noteikumu 2.1.5.apakšpunktu iesniegumam pievieno bērnu dzimšanas apliecības kopijas, bet aizbildņiem bāriņtiesas lēmuma kopiju, kas pamato aizbildņa statusu. Par pilngadīgiem bērniem, kas mācās, jāiesniedz izziņa no mācību iestādes.

3.7. Lai saņemtu atvieglojumus saskaņā ar noteikumu 2.1.6.apakšpunktu, iesniegumam pievieno:

3.7.1. Černobiļas AES avārijas seku likvidēšanas dalībnieka apliecības kopiju;

3.7.2. laulības noslēgšanas apliecību (ja tas ir nepieciešams).

3.8. Lai saņemtu atvieglojumus saskaņa ar noteikumu 2.1.7.apakšpunktu, iesniegums nav jāiesniedz, bet ir jābūt Kokneses novada domes Sociālā dienesta reģistra sarakstā

par trūcīgas vai maznodrošinātas personas (ģimenes) statusa piešķiršanu. Ziņas par trūcīgas vai maznodrošinātas personas (ģimenes) statusu ir iegūstamas pašvaldības vienotajā informācijas sistēmā.

3.9. Iesniegums par nodokļa atvieglojumu piešķiršanu, pievienojot atvieglojumu saņemšanas nosacījumus apliecinošus dokumentus, iesniedzams Kokneses novada domes nodokļa inspektorei viena mēneša laika no maksāšanas paziņojuma saņemšanas dienas, bet ne vēlāk kā līdz kārtējā gada 15.oktobrim.

*(Ar grozījumiem , kas izdarīti ar 29.02.2012. saistošajiem noteikumiem Nr.4)*

**IV. IESNIEGUMU IESNIEGŠANA UN IZSKATĪŠANAS KĀRTĪBA**

4.1. Lēmumu par nekustamā īpašuma nodokļa atvieglojumu piešķiršanu vai atteikumu pēc finanšu komitejas atzinuma pieņem Kokneses novada dome. Nodokļa maksātajiem, kuriem ir piešķirts trūcīgas vai maznodrošinātas personas (ģimenes) status, pēc nodokļu inspektores ierosinājuma vadoties pēc Kokneses novada domes SOPA un Kokneses novada domes NĪNO vienotās informācijas sistēmas.

4.2. Pēc nodokļa atvieglojumu piešķiršanas nodokļu inspektore veic nodokļa pārrēķinu atbilstoši normatīvajiem aktiem.

*(Ar grozījumiem , kas izdarīti ar 29.02.2012. saistošajiem noteikumiem Nr.4)*

**V. APSTRĪDĒŠANAS KĀRTĪBA**

5.1. Pašvaldības amatpersonai, kura atbilstoši normatīvajiem aktiem veic administrācijas funkcijas – nodokļa inspektoram, pēc nodokļa maksātāja rakstveida pieprasījuma ir pienākums pārskatīt nekustamā īpašuma nodokļa maksāšanas paziņojumā norādītās nekustamā īpašuma nodokļa summas pareizību. Pēc pārskatīšanas nodokļa inspektors izsniedz precizētu nekustamā īpašuma nodokļa maksāšanas paziņojumu vai pieņem motivētu lēmumu par iesnieguma noraidīšanu.

*(Ar grozījumiem , kas izdarīti ar 29.02.2012. saistošajiem noteikumiem Nr.4)*

5.2. Ja nodokļa maksātājs nepiekrīt maksājamā nodokļa summas pārskatīšanas rezultātam, viņš to var apstrīdēt domes priekšsēdētājam Administratīvā procesa likumā noteiktajā kārtībā, viena mēneša laikā no lēmuma spēkā stāšanās dienas.

5.3. Ja nodokļa maksātājs nepiekrīt maksājamā nodokļa summas pārskatīšanas rezultātam, viņš to var apstrīdēt Kokneses novada domes priekšsēdētājam. Ja nodokļa maksātājs nepiekrīt Kokneses novada domes priekšsēdētāja pieņemtajam lēmumam, viņš to var pārsūdzēt Administratīvajā rajona tiesā Administratīvā procesa likumā noteiktajā kārtībā, viena mēneša laikā no lēmuma spēkā stāšanās dienas.

*(Ar grozījumiem , kas izdarīti ar 29.02.2012. saistošajiem noteikumiem Nr.4)*

**VI. NOSLĒGUMA JAUTĀJUMI**

*(Ar grozījumiem , kas izdarīti ar 29.02.2012. saistošajiem noteikumiem Nr.4)*

6.1. Kokneses novada domes 30.11.2011.saistošie noteikumi Nr.12 „Par atvieglojumu piešķiršanu nekustamā īpašuma nodokļa maksātāju kategorijām Kokneses novadā” stājas spēkā nākošajā dienā pēc to pilna teksta publicēšanas vietējā laikrakstā „Koknese Novada Vēstis” . Noteikt, ka noteikumi ir piemērojami par periodu no 2014.gada 1.janvāra.

*(Ar grozījumiem , kas izdarīti ar 29.02.2012. saistošajiem noteikumiem Nr.4)*

*(Ar grozījumiem , kas izdarīti ar 29.02.2012. saistošajiem noteikumiem Nr.4)*

5.2. Ar šo saistošo noteikumu spēkā stāšanos, atzīt par spēku zaudējušiem Kokneses novada domes 2011.gada 26. janvāra saistošie noteikumi Nr. 4 „Par nekustamā īpašuma nodokļu atvieglojumiem Kokneses novadā 2011.gadā”.(26.01.2011.domes lēmums Nr.3.)

*(Ar grozījumiem , kas izdarīti ar 29.02.2012. saistošajiem noteikumiem Nr.4)*

*(Ar grozījumiem , kas izdarīti ar 29.02.2012. saistošajiem noteikumiem Nr.4)*

Sēdes vadītājs,

domes priekšsēdētājs ( personiskais paraksts) D.Vingris

*Pielikums*

Kokneses novada domes

30.11.2011. saistošajiem noteikumiem Nr.12

”Par atvieglojumu piešķiršanu nekustamā

īpašuma nodokļa maksātāju kategorijām

Kokneses novadā”

**IESNIEGUMS**

**par nekustamā īpašuma nodokļa atvieglojumu piemērošanu 201\_\_\_. gadā**

Kokneses novadā

**Ziņas par atvieglojuma pieprasītāju:**

Vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Deklarētās dzīvesvietas adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ziņas par nekustamo īpašumu, valdījumu, par kuru tiek pieprasīts atvieglojums:**

Nekustama īpašuma adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kadastra numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , platība \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nekustamā īpašuma lietošanas mērķis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Taksācijas gada aprēķināta nekustamā īpašuma nodokļa summa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lūdzu piemērot atvieglojumu, jo esmu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Iesniegumam pievienoju šādus dokumentus:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šo apliecinu, ka nekustamais īpašums ***netiek***izmantots saimnieciskā darbībā, ***nav***iznomāts, ***nav*****nodots lietošanā citām personām**, par to ***nav***noslēgts uztura līgums un iesniegumā noradītās ziņas **ir *patiesas****.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts)*

Neiebilstu, ka iesnieguma izvērtēšanai noradītās ziņas tiks pārbaudītas nepieciešamajās datu bāzēs, iestādēs un institūcijās

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts)*

*Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Sēdes vadītājs,

domes priekšsēdētājs ( personiskais paraksts) D.Vingris

**Kokneses novada domes 30.11.2011. saistošo noteikumu Nr.12 „Par atvieglojumu piešķiršanu nekustamā īpašuma nodokļa maksātāju kategorijām Kokneses novadā”**

**paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | 1.1.Visām juridiskām un fiziskām personām, kurām nekustamais īpašums ir īpašumā vai tiesiskā valdījumā Kokneses novada administratīvajā teritorijā, ir pienākums maksāt nekustamā īpašuma nodokli.  1.2.No pastāvošā tiesiskā regulējuma izriet, ka dome ir tiesīga izdot saistošus noteikumus, nosakot atvieglojumus atsevišķām nekustamā īpašuma nodokļa maksātāju kategorijām. |
| 2. Īss projekta satura izklāsts | 2.1. Noteikumi tiek izdoti saskaņā ar likuma„Par pašvaldībām”  14. panta pirmās daļas 3. punktu, 21. panta pirmās daļas 15.punktu un likuma „Par nekustama īpašuma nodokli” 5.panta pirmo, trešo un ceturto daļu.  2.2. Saistošo noteikumu izdošanas mērķis ir nodrošināt nekustamā īpašuma nodokļa maksātājiem atvieglojumus nekustamā īpašuma nodoklim, kurš aprēķināts saskaņā ar likuma „Par nekustama īpašuma nodokli” 3.panta prasībām Kokneses novada administratīvajā teritorijā;  2.3. Saistošo noteikumu projekta būtība ir noteikt nekustamā īpašuma nodokļa maksātāju kategorijas, atvieglojumu procentus, atvieglojumu piešķiršanas kārtību un kontroles mehānismu. |
| 3. Informācija par plānoto projekta ietekmi uz pašvaldības budžetu | 3.1.Tie nodokļa atvieglojumi, kurus saskaņā ar šā likuma noteikumiem nekustamā īpašuma nodokļa maksātājiem piešķīrusi pašvaldība, netiek ņemti vērā, nosakot nekustamā īpašuma nodokļa prognozi, kuru izmanto, aprēķinot pašvaldību iemaksas pašvaldību finanšu izlīdzināšanas fondā un izmaksas no tā.  3.2.Budžeta ieņēmumi samazinās, ja palielinās to personu skaits, kuri izmantos šos atvieglojumus. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms |
| 5. Informācija par administratīvajām procedūrām | 5.1.Informāciju par saistošo noteikumu piemērošanu var saņemt Kokneses novada domes administrācijā vai pie nodokļu inspektores.  5.2.Saistošo noteikumu projekts neskar administratīvās procedūras un nemaina privātpersonām veicamās darbības līdzšinējo kārtību; |
| 6. Informācija par konsultācijām ar privātpersonām | Konsultācijas ar sabiedrības pārstāvjiem par grozījumiem nav notikušas. |
| 7. Cita informācija | Nav |

Sēdes vadītājs,

domes priekšsēdētājs ( personiskais paraksts) D.Vingris